# **DECIZIA ETAPEI DE ÎNCADRARE**

## Nr. număr din 30.01.2018

Ca urmare a solicitării de emitere a acordului de mediu adresate de **MUNICIPIUL ODORHEIU SECUIESC**, cu sediul în Str. Piata Varoshaza, Nr. 5, Odorheiu Secuiesc , Judetul Harghita, ...., înregistrată la APM Harghita cu nr. 10066/12.12.2017, în baza:

1. **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
2. **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei Comisiei de Analiză Tehnică din data de 30.01.2018, că proiectul „Reabilitarea și modernizarea infrastructurii rutiere din Municipiul Odorheiu Secuiesc în vederea diminuării traficului rutier și reducerea emisiilor de carbon” propus a fi amplasat în mun. Odorheiu Secuiesc, str. II Rákoczi Ferenc nu se supune evaluării impactului asupra mediului şi nu se supune evaluării adecvate.

 Justificarea prezentei decizii:

 I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

 a) proiectul se încadrează în prevederile Hotărârii Guvernului nr. 445/2009, anexa nr. 2 la pct 13 lit.a coroborat cu pct. 10 lit e;

 b) Justificarea în conformitate cu criteriile din anexa nr. 3 la Hotărârea Guvernului nr. 445/2009.

 **Caracteristicile proiectului:**

1. Mărimea proiectului:

Lungimea străzii supuse modernizării este de 1,500km.

**Structura rutiera** va avea următoarea structură rutieră

* + frezare 7 cm ;
	+ 8 cm BA 31,5 baza 50/70
	+ geocompozit antifisură
	+ 5 cm BA 20 leg 50/70;
	+ 4 cm SMA16 50/70

**Trotuare**

Pe ambele părți ale străzii, trotuarul va avea următoarele structuri rutiere:

* + 20 cm strat de fundație din balast având si rol drenant
	+ 5 cm nisip
	+ 6 cm pavele din piatră sau beton de ciment antiderapant;

Trotuarele vor fi delimitate fizic intre ele si față de celelalte elemente de infrastructura, prin aliniamente de borduri, diferențe de nivel, separatoare fizice (stâlpi, garduri, stâlpișori, bolarzi etc.) sau aliniamente de spațiu verde.

În cazul utilizării bordurilor pot fi încadrate de borduri din beton de ciment 20x25 cm spre carosabil și de borduri 10 x 15 cm spre proprietăți, pozate pe un strat de beton de ciment. Daca nu este spațiu se poate renunța la bordura spre proprietăți. La colturile străzilor și la intersecții cu alte străzi, dacă nu sunt în apropiere accese auto amenajate, se vor realiza borduri înclinate pentru accesul persoanelor cu dizabilități fizice.

Trotuarele vor avea panta transversală unică de 0,5÷2.5 %.

**Piste de biciclete**

Amplasarea pistelor de biciclete având lățimea de 1,00m pentru o banda și un sens de circulație, de 1.50 m pentru doua benzi si un sens de circulație și 2,00 m pentru doua benzi in ambele sensuri de circulație, se va face separat de fluxul pietonal si cel rutier prin sisteme de siguranță sau aliniamente de spațiu verde. Pistele de bicicleta vor fi amplasate pe tronsoanele unde lățimea drumului o permite.

Pistele de biciclete si trotuarele vor fi delimitate fizic intre ele si fata de celelalte elemente de infrastructura, prin aliniamente de borduri, marcaj, diferențe de nivel, separatoare fizice (stâlpi, garduri, stâlpișori, bolarzi, etc.) sau aliniamente de spațiu verde.

- la racordarea pistei de biciclete cu partea carosabilă a străzii se vor prevedea borduri teșite având panta de 1:3.

- gabaritul pistelor de biciclete va asigura o înălțime liberă de trecere de 2,40 m.

-panta transversala este unică, funcție de tipul îmbrăcăminții alese (0,5-2,5%).

Pistele de biciclete vor avea următoarele structură:

* + 10 cm nisip
	+ 10 cm strat de bază (beton de ciment C8/10)
	+ 4 cm îmbrăcăminte BA8 rul 50/70

**Staţii de transport în comun**

Stațiile de autobuz se vor amenaja in alveole, si vor avea următoarea structură rutieră:

1. 10 cm pavele autoblocante.
2. 4 cm nisip;
3. 20 cm BcR3,5 sau C16/20;
4. Hârtie Kraft sau polietilena
5. 2 cm nisip pilonat;
6. 20 cm balast;
7. 20 cm strat de forma din balast

**Parcări**

Acolo unde exista spațiu se vor amenaja si parcări noi. Parcările vor fi dimensionate de proiectant într-o variantă cu pavaje sau cu beton. Parcarile vor fi delimitate de trotuare cu borduri pozate pe un strat de beton de ciment, sau de rigole carosabile. Parcarile vor avea panta transversala unica de 2.5 % spre carosabil.

**Zone verzi**

Acolo unde distanța dintre partea carosabilă si trotuare va permite, se vor amenaja spatii verzi. Spatiile verzi vor fi delimitate de partea carosabilă cu borduri din beton de ciment 20x25 cm spre carosabil și 10 x 15 cm spre trotuare, pozate pe un strat de beton de ciment.

**Scurgerea apelor**

Scurgerea apelor se va realiza în primul rând prin pantele transversale și longitudinale proiectate, astfel încât apele sa fie conduse la bordura/rigola si de acolo prin sistemul de scurgere al apelor (șanțuri/rigole sau sistem de canalizare) la emisari.

Se vor amenaja la marginea platformei dispozitive de colectare şi scurgere a apelor de suprafața (șanțuri, rigole, etc.), cu secțiune protejată-din beton, sau se prevedea guri de scurgere.

În zona intersecțiilor cu drumurile laterale se va asigura continuitatea scurgerii apelor de suprafață prin dispozitivele proiectate, prevăzându-se podețe din rigole carosabile, sau tuburi, sau dirijând apele în lungul acestor străzi laterale cu care cele expertizate se intersectează.

**Accese**

Accesele existente pot fi menținute. Accesele la proprietăți vor fi racordate la cota proiectată a străzii și vor fi amenajate, fie într-o soluție cu îmbrăcăminte bituminoasă fie cu pavaje.

În zona cu trotuare accesul la proprietăți se va realiza prin coborârea bordurilor trotuarelor. De asemenea trotuarele se vor extinde pe aceste zone până la limita de proprietate.

Asigurarea mobilității persoanelor cu dizabilități și a persoanelor cu cărucioare va fi asigurată la intersecția străzilor și la trecerile de pietoni prin coborârea bordurilor.

**Străzi laterale**

Străzile laterale se vor racorda cu strada propusă spre reabilitare și vor avea aceeași structură rutieră ca și strada propusă spre reabilitare. Străzile laterale se vor amenaja pe o lungime de minim 10,00 m și o lățime variabilă în funcție de ampriza existentă. Străzile laterale se vor racorda la cota din profilul longitudinal proiectat al străzii investigate. Racordarea în plan a străzilor laterale cu cea expertizată se va face prin intermediul arcelor de cerc având raza recomandabilă de 6.00 m. În condiții excepționale, acolo unde spațiul o impune, aceste raze se vor putea reduce, astfel încât să nu fie afectate proprietățile existente.

**Intersecții**

În cazul in care se pot reconfigura intersecțiile giratorii existente, sau se vor amenaja intersecții giratorii noi.

b. Cumularea cu alte proiecte: Realizarea proiectului nu este influentata de alte proiecte existente sau planificate.

c. Utilizarea resurselor naturale: agregate minerale (nisip, piatră naturală și balast).

d. Producţia de deşeuri:

-Deşeurile municipale amestecate (20 03 01) se vor colecte în europubele adecvate, pe suprafețele special amenajate. Deşeurile valorificabile se vor preda centrelor de reciclare, iar cele municipale amestecate vor fi predate operatorului de salubrizare autorizat cu care constructorul va încheia contract pentru eliminare.

-Deşeurile din construcţie se vor colecta selectiv și vor fi predate operatorului de salubrizare autorizat cu care titularul proiectului va încheia contract pentru valorificare/eliminare.

e. Emisii poluante, inclusiv zgomotul şi alte surse de discomfort:

- emisii în apă: - emisii rezultate din activităţi de construcţii-montaj vor fi reduse şi vor fi temporare.

-emisii în aer:- praf, pulberi în suspensie, rezultate din lucrările de reabilitare

 - poluanți rezultate prin arderea combustibilului în timpul funcționării utilajelor și a mijloacelor de transport folosite pentru transportul materialelor și a deșeurilor

-zgomot: Se estimează că nivelurile de zgomot în zona de lucru nu poate atinge Leq.24h mai mari de 65dB(A).

.

f. Riscul de accident, ţinându-se seama în special de substanţele şi de tehnologie utilizate: - Se vor utiliza vopsele , grunduri și diluanți utilizați la operațiile de protecție anticorozivă și se vor manipula, depozita conform fișei tehnice de securitate.

 **2. Localizarea proiectului**:

 **2.1**.utilizarea existentă a terenului: Amplasamentul se află în intravilanul municipiului Odorheiu Secuiesc, conform Certificatului de urbanism nr. 416/05.10.2017 emis de Primăria Municipiului Odorheiu Secuiesc, folosinţă actuală: stradă de categoria a III-a.;

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

 **2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate: nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare: Amplasamentul proiectului este situat la o distanță de 588m de limita sitului de importanță comunitară Natura 2000 ROSCI 0383 Râul Târnava Mare între Odorheiu Secuiesc și Vânători. Din acest motiv proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare.

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate negativ

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

**Condiţiile de realizare a proiectului:**

a) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

b) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

c) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

d) Utilizarea materiilor prime numai din surse autorizate.

e) Refacerea mediului şi readucerea în starea iniţială a suprafeţelor afectate prin realizarea proiectului.

f) Respectarea Legii nr. 211/2011 privind regimul deșeurilor cu toate modificările și completările ulterioare;

g) Nivelul de zgomot rezultat în timpul lucrărilor şi după punerea în funcţiune a obiectivului măsurat la 3 m de faţa da celei mai apropiate clădiri de locuit şi la 1,5 m înălţime de la sol - în conformitate cu prevederile prevederile standardului SR ISO nr. 1996/2-08 nu va depăși valorile prevăzute de SR 10009/2017

h) Aveţi obligaţia de a ţine evidenţa gestiunii deşeurilor conform prevederilor H.G. nr. 856/2002 şi de a raporta această evidenţă la APM Harghita conform modelului prevăzut în anexa nr. 1 la H.G. nr. 856/2002 şi conform art. 49 alin (1) al Legii nr. 211/2011 după terminarea lucrărilor.

i) Verificarea periodică ale căminelor de vizitare

jl) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Răspunderea pentru corectitudinea informaţiilor puse la dispoziţia autorităţii competente pentru protecţia mediului şi a publicului, revine în întregime titularului proiectului;

 Proiectul propus nu necesită parcurgerea celorlalte etape ale procedurii de evaluare adecvată (se aplică pentru proiectele pentru care autoritatea competentă pentru protecţia mediului a decis că nu este necesară parcurgerea procedurii de evaluare adecvată).

 Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV,**

ing. DOMOKOS László József

**ŞEF SERVICIU A.A.A.,**

 ing. LÁSZLÓ Anna

**ÎNTOCMIT,**

ing. ABOS Judit